Държавен вестник, бр. 74, 2016 г., стр. 29

БРОЙ  74	
Д Ъ Р Ж А В Е Н  В Е С Т Н И К 	
СТР.  29  
(2) В класирането участват кандидати-
те, успешно положили приемния изпит по 
чл. 3, ал. 5. 
(3) За успешно положен се счита приемният 
изпит, по който кандидатът е получил сбор 
от точки не по-малък от сбора на точките от 
интегралната оценка за прием по съответния 
вид спорт от тестовете за прием на ученици 
в спортните училища.
(4) Класирането се обявява в училището 
в двудневен срок след приключване на при-
емните изпити.
(5) Над утвърдения държавен план-прием 
се приемат:
1. близнак – положил изпит за проверка 
на способностите, и когато другият близнак 
е приет и записан;
2. кандидати с еднакъв брой точки от по-
ложен изпит за проверка на способностите 
по съответния вид спорт, които са класирани 
на последно място;
3. участници в олимпийски игри и ме-
далисти от световни и европейски първен-
ства – без полагане на изпит за проверка на 
способностите.
(6) Кандидатите по ал. 5, т. 3 представят 
при записване документ от българската 
спортна федерация по съответния вид спорт, 
удостоверяващ класирането.
(7) Записването на приетите ученици се 
извършва до 10 юли след представяне на 
удостоверение за завършен начален етап на 
основното образование, оригинал на свиде-
телство за завършено основно образование 
или удостоверение за завършен V или VI клас.
(8) Незаетите места се обявяват в учили-
щето в двудневен срок след изтичане на срока 
по ал. 7 и следващите класирани кандидати 
се записват до 15 юли.
Чл. 9. (1) Незаетите след класирането по 
чл. 8, ал. 8 места се обявяват от директора 
на училището в Министерството на младеж­
та и спорта и в регионалното управление на 
образованието до 20 юли.
(2) Кандидатите за незаетите места подават 
документите по чл. 7 в периода 9 – 15 август.
(3) За местата по ал. 1 се провежда приемен 
изпит по чл.3, ал. 5 в периода 16 – 22 август.
(4) Графикът за провеждане на приемния 
изпит за съответния вид спорт се обявява по 
реда на чл. 4, ал. 3. 
(5) Директорът на училището изпраща на 
Министерството на младежта и спорта и на 
регионалното управление на образованието 
до 10 август графика по ал. 4.
(6) Класирането се извършва по реда на 
чл. 8, ал. 1, 2 и 3 и се обявява в училището 
в двудневен срок след приключване на при-
емните изпити.
(7) Записването на приетите ученици се 
извършва в срок до 27 август след представяне 
на документите по чл. 8, ал. 7. 
(8) Записването на ученици за обучение 
по вид спорт, по който училището осъщест-
вява прием за първи път, се извършва при 
минимум 3 ученици, приети за обучение по 
индивидуален вид спорт, и минимум 5 – по 
колективен вид спорт.
(9) Началникът на регионалното управле-
ние на образованието утвърждава осъщест-
вения държавен прием в спортните училища 
до 30 август.
Чл. 10. (1) В периода по чл. 9, ал. 3 може 
да се провежда и изпит за проверка на спо-
собностите на кандидатите за попълване на 
свободни места по държавния план-прием, 
утвърден за училището за предходни учебни 
години. Свободните места се обявяват по 
реда на чл. 9, ал. 1.
(2) Приемането на документите на кандида-
тите по ал. 1, осигуряването на съоръженията 
и документацията за провеждане на изпита, 
провеждането на приемния изпит по съответ-
ния вид спорт и класирането на кандидатите 
може да се възложи на комисиите по чл. 5.
(3) Изпитът по съответния спорт се про-
вежда, както следва:
1. за учениците от V до VIII клас – съгласно 
тестовете за прием на ученици в спортните 
училища, утвърдени от министъра на младежта 
и спорта; за резултатите от изпита се изготвя 
протокол по образец (приложение № 4);
2. за учениците от IX до XI клас – съглас-
но нормативите от системата за оценка на 
учениците в спортните училища, утвърдена 
от министъра на младежта и спорта; успешно 
положен е изпитът, на който кандидатът е 
получил оценка не по-малка от добър 4; за 
резултатите от изпита се изготвя протокол 
по образец (приложение № 5).
Чл. 11. (1) При наличие на свободни мес-
та по държавния план-прием, утвърден за 
пред­ходни години, директорите на спортните 
училища в срок до 31 май могат да внасят 
мотивирани предложения до министъра на 
младежта и спорта за промяна на вида спорт 
на свободните места.
(2) Предложенията се обобщават до 15 
юни и в едномесечен срок министърът на 
младежта и спорта утвърждава със заповед 
промените по ал. 1.
(3) Свободните места се попълват след 
обявяването им по реда на чл. 14, ал. 4. 
Раздел III
Приемане на чужденци и на български граж-
дани, обучавали се в чужбина
Чл. 12. (1) Български граждани, обучавали 
се в чуждестранни или в български училища 
в чужбина, чужденци от българска народност 
или получили разрешение за постоянно пре-
биваване в страната се приемат при условията 
и по реда на тази наредба след мотивирано 
искане от спортен клуб, член на лицензирана 
българска спортна федерация по съответния 
вид спорт.